পরিচালক অরুন রায়ের মৃত্যুতে শোকাহত দেব – রুক্মিণী

কলকাতা: ২০২৪ কে পিছনে ফেলে গতকাল সারা বিশ্ববাসী আনন্দে মাতোয়ারা হয়ে স্বাগতম জানান ২০২৫ কে। কিন্তু ২০২৫ এর দ্বিতীয় দিনেই টলি ইন্ডাস্ট্রিতে শোকের ছায়া। দেড় বছরেরও বেশি সময় ধরে ক্যানসারে আক্রান্ত ছিলেন পরিচালক অরুন রায়। কিন্তু আজ অর্থাৎ ২ জানুয়ারি ২০২৫- এ জীবন লড়াইয়ে হেরে যান তিনি। ক্যানসার প্রাণ কেড়ে নেয় তাঁর।

ছবি পরিচালনায় অল্প দিনেই নিজের খ্যাতি অর্জন করেছেন অরুন রায়। পরিচালনা করেছেন ‘ হীরালাল ‘, ‘ বাঘা যতীন ‘ এর মত বিভিন্ন হিট ছবি। তাঁর অকাল প্রয়াণে শোকাহত টলি পাড়া। আজ তাঁর শেষকৃত্যে উপস্থিত হন টলি অভিনেত্রী রুক্মিণী। আর সেখানে উপস্তিত হয়ে চোখে জল দেখা যায় রুক্মিণীর।

আরও পড়ুন: নতুন বছরের চন্দ্রবিন্দুর কামব্যাক

শুধু রুক্মিণী নন, তাঁর সঙ্গে কেওড়াতলা মহাশ্মশানে দেখা যায় ‘ বাঘা যতীন ‘ সিনেমার অভিনেতা দেবকেও। দুজনেই পরিচালক অরুন রায়ের অকাল প্রয়াণে গভীর শোক প্রকাশ করেন।

উল্লেখ্য, বেশ কয়েকদিন ধরেই তাঁর শারীরিক অবস্থার অবনতি হওয়ায় পরিচালককে ভর্তি করা হয় হাসপাতালে। গতকাল অর্থাৎ ১ জানুয়ারি ২০২৫ এই খবর আসে ভালো নেই পরিচালক। আর তারপরেই আজ অর্থাৎ ২ জানুয়ারি জানা যায় হাসপাতালেই শেষনিঃশ্বাস ত্যাগ করেছেন তিনি। আরজি কর হাসপাতালে ভর্তি ছিলেন তিনি।

কিন্তু আজ তাঁর শেষ কৃতে কেওড়াতলা মহাশ্মশানে দেখা যায়নি টলি পাড়ার প্রায় কাউকেই। কিন্তু দেব এবং রুক্মিণী সেখানে উপস্থিত হন। শুধুমাত্র তাই নয়, তাঁরা এদিন অরুণ রায়ের শববাহী শকট করেই শ্মশানে আসেন।

এমনকি দুজনেই সোশ্যাল মিডিয়াতে আবেগঘন পোস্টও করেন পোড়ীছরিচালককে নিয়ে। দেব তাঁর ‘বন্ধু’ অরুণ রায়কে নিয়ে লেখেন, ‘অনেক তাড়াতাড়ি হয়ে গেলো…।’ অন্যদিকে রুক্মিণী মৈত্র লেখেন, ‘আমি সবসময় তোমাকে ভালোবাসব হিরো… তুমি একজন হিরোর মতোই লড়াই করেছ। তোমার নায়িকা তোমায় প্রতিজ্ঞা করছে, তোমাকে দেওয়া সব কথা রাখবো অরুণ দা। সত্যি বলি.. না ছেড়ে গেলেও পারতে.. তবু মেনে নিতেই হবে.. আমি তোমাকে ভালোবাসি।’

দেখুন অন্য খবর